ร้านแหนมเนือง ชากังราว อยู่ทางไปโรงเรียนอนุบาล อยู่ทางขวามือค่ะ ที่จอดก็จอดริมทางบริเวณหน้าร้านละค่ะ บรรยากาศร้านโปร่งๆ จัดที่นั่งดีนะคะ ไม่แออัด นั่งสบาย แอร์เย็นดีค่ะ ตกแต่งร้านด้วยภาพเก่า บรรยากาศร้านดีค่ะ

เมนูอาหารเน้น เมนูแหนมเนือง ยำต่างๆ อาหารหลากหลายพอสมควร ราคา ก็กลางๆค่ะ พวกเมนูยำ อยู่ 70-80฿ (ก็ไม่แพงไม่ถูกนะคะ) 
พนักงานบริการดีค่ะ สั่งอาหารรอไม่นานนะคะ อาหารเสิร์ฟมาต่อๆกันเลย 

-แหนมเนือง ผักสดสะอาดมากค่ะ แช่น้ำแข็งมาด้วย ดูน่าทาน ชุดเครื่องเคียงของแหนมเนืองมาเป็นชุดถาด ซึ่งดีมาก ตรงถาดมันหมุนได้ด้วยค่ะ ประทับใจที่ใส่ใจในรายละเอียดเล็กๆน้อยๆ มีกาใส่น้ำร้อนเล็กๆมาสำหรับแช่แผ่นแป้ง แยกแช่ตามแต่ละคนเลยค่ะ สั่งชุดเล็ก แต่มาเต็ม นึกว่าเผลอสั่งชุดใหญ่มารึเปล่า น้ำจิ้มก็ข้นถั่วเยอะดี รสชาติโอเคค่ะ อร่อย 

-ก๊วยจั๊บญวน มาชามย่อมๆแต่อัดแน่นด้วยเส้นเหมือนกันนะคะ มีเห็ดหอมกับหมูยอ ครบเครื่อง รสชาติโอเคค่ะ

-ไก่ครีมมะนาว จานนี้ก็อร่อยค่ะ หน้าตาสวยงามทานง่าย เด็กๆน่าจะชอบ

-ยำหมูยอ จานนี้รสชาติเผ็ดจัดจ้านมากค่ะ พริกขี้หนูมาเต็ม รสชาติดีแต่เผ็ดค่ะ หมูยอไม่อร่อยเท่าที่ควรค่ะ เป็นหมูยอแป้ง

-หมูมะนาว อันนี้ไม่โอเคค่ะ ถึงรสชาติน้ำยำจะออกเปรี้ยวแซ่บ แต่ตัวหมูเหนียวมากค่ะ แข็งด้วย จานนี้ไม่แนะนำ ฟันฟางไม่ดีทานลำบากละค่ะ นี่ก็ทานไม่หมดเพราะเหนียวเกินกำลัง ^^"

- เครื่องดื่ม พวกชาแคนนาลูป อร่อยดีค่ะ หอมดี
ชาเขียวมะนาว รสชาติใช้ได้เลยหอมอร่อย ราคาต่อแก้วไม่แพงค่ะ

โดยรวมชอบร้านนี้นะคะ แต่บางเมนูต้องปรับปรุงนิดหน่อยค่ะ ไว้มีโอกาสจะกลับไปรีวิวเมนูอื่นเพิ่มเติม